Mārstaļu iela (Rīga)
Šis raksts ir par ielu Rīgā. Par citām jēdziena Mārstaļu iela nozīmēm skatīt nozīmju atdalīšanas lapu. Mārstaļu iela ir iela Rīgā, Centra rajonā, Vecrīgā. Tā sākas krustojumā ar Grēcinieku un Audēju ielu, beidzas krustojumā ar 11. novembra krastmalu. Iela izveidojusies 13. gadsimtā kā ceļš uz ostu Rīdzenes grīvā (latīņu: platea Rigemunde). Ielai bija izdevīgs izvietojums, uz tās veidojās lielās tirgotāju sētas. No 14. gadsimta vidus ielā atradās Rīgas rātes zirgu staļļi, 1415. gadā iela ieguva savu tagadējo nosaukumu, kas radies no vācu valodas vārda Marstallstrasse ("Zirgu staļļu iela").